《赠福希范游》
元代·艾性夫

伽梨点破长萝绿，瓣香问信黄梅熟。
筇云笠雪霜色寒，法宇归来诗满腹。
春风破晓来打门，行矣庐山与天竺。
天空云远意未尽，却上天台恣游目。
吾闻天台石桥滑如竹，千僧万僧畏涉足。
请师了此一大事，一洗世间凡眼肉。
浮杯试罢海风高，归就梅花结吟屋。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。